b'\n_START_ARTICLE_\n\xc5\xa0veicarijos, Vokietijos, Austrijos studij\xc5\xb3 centras\n_START_PARAGRAPH_\n\xc5\xa0veicarijos, Vokietijos, Austrijos studij\xc5\xb3 centras (\xc5\xa0VASC) - \xc5\xa0veicarijos, Vokietijos ir Austrijos studij\xc5\xb3 centras Lietuvoje. Steig\xc4\x97jas - Mykolo Romerio universitetas, veiklos partneriai - voki\xc5\xa1kai kalban\xc4\x8di\xc5\xb3 \xc5\xa1ali\xc5\xb3 auk\xc5\xa1tosios mokyklos, kult\xc5\xabros \xc4\xafstaigos.\n_START_SECTION_\nStovyklos, paskaitos, sta\xc5\xbeuot\xc4\x97s\n_START_PARAGRAPH_\n2005 m. rugpj\xc5\xab\xc4\x8dio\xe2\x80\x93spalio m\xc4\x97n. bendradarbiaujant su Vokietijos Bri\xc5\xablio auk\xc5\xa1tojo administravimo mokykla 10 vie\xc5\xa1ojo administravimo studij\xc5\xb3 krypties student\xc5\xb3 dalyvavo vasaros stovyklose Vokietijoje ir Lenkijoje._NEWLINE_2005 m. pavasario ir rudens semestrus Geberto Riufo fondo Swiss Baltic Net programa finansavo bendr\xc4\x85 MRU ir Liucernos universiteto Teis\xc4\x97s moksl\xc5\xb3 fakulteto projekt\xc4\x85 \xe2\x80\x9ePaskait\xc5\xb3 kursai parinkt\xc5\xb3 \xc5\xa0veicarijos teis\xc4\x97s ir tarptautin\xc4\x97s teis\xc4\x97s \xc5\xa1ak\xc5\xb3 klausimais\xe2\x80\x9c. \xc4\xaegyvendinant \xc5\xa1\xc4\xaf projekt\xc4\x85 MRU 8 dali\xc5\xb3 paskait\xc5\xb3 kursus skait\xc4\x97 9 profesoriai i\xc5\xa1 Liucernos, Bazelio ir Budape\xc5\xa1to universitet\xc5\xb3, su sve\xc4\x8diais patirtimi dalijosi ir \xc4\xafvairi\xc5\xb3 sri\xc4\x8di\xc5\xb3 teis\xc4\x97s klausimais diskutavo 225 dalyviai (MRU studentai bei mokslininkai, kit\xc5\xb3 vie\xc5\xa1\xc5\xb3j\xc5\xb3 institucij\xc5\xb3 bei privataus sektoriaus atstovai). \xc5\xa0is paskait\xc5\xb3 ciklas buvo 80 akademini\xc5\xb3 valand\xc5\xb3 trukm\xc4\x97s, u\xc5\xbe j\xc4\xaf MRU studentams suteikiami 2 kreditai, kurs\xc5\xb3 dalyviams i\xc5\xa1duodami sertifikatai._NEWLINE_2005 m. Swiss programos remiami 2 d\xc4\x97stytojai bei 7 doktorantai lank\xc4\x97si \xc4\xafvairiose \xc5\xa0veicarijos auk\xc5\xa1tojo mokslo bei studij\xc5\xb3 institucijose (skirta 32 985 Lt).\n_START_SECTION_\nProjektai\n_START_PARAGRAPH_\nCentras vykdo \xc4\xafvairius tarptautinius projektus. Pvz., 2005 m. nuo kovo 28 d. iki baland\xc5\xbeio 7 d. Mykolo Romerio universitete vyko tri\xc5\xa1al\xc4\x97 Vokietijos, Lenkijos ir Lietuvos tarpuniversitetin\xc4\x97 student\xc5\xb3 programa tema \xe2\x80\x9eJaunimo socialin\xc4\x97s atskirties problemos ir j\xc5\xb3 sprendimo galimyb\xc4\x97s Vokietijoje, Lenkijoje ir Lietuvoje\xe2\x80\x9c. Partneriai - Mykolo Romerio universiteto Socialin\xc4\x97s politikos falulteto Socialinio darbo katedra, Kelno auk\xc5\xa1tosios mokyklos taikom\xc5\xb3j\xc5\xb3 socialini\xc5\xb3 moksl\xc5\xb3 fakultetas ir Var\xc5\xa1uvos universiteto Socialin\xc4\x97s politikos institutas. Joje dalyvavo prof. Helga Oberloskamp, prof. Carmen Kaminsky (Vokietija), dr. Emmilia Jaroszevska ir Jadwiga Nadolska (Lenkija), 17 student\xc5\xb3 i\xc5\xa1 u\xc5\xbesienio ir 12 student\xc5\xb3 i\xc5\xa1 MRU (I\xe2\x80\x93IV kurso socialinio darbo bakalaur\xc5\xb3, atrinkt\xc5\xb3 pagal ger\xc4\x85 vokie\xc4\x8di\xc5\xb3 kalbos \xc5\xbeini\xc5\xb3 kriterij\xc5\xb3).\n_START_SECTION_\nVadovyb\xc4\x97\n_START_PARAGRAPH_\nVed\xc4\x97ja - Daiva Astasevi\xc4\x8di\xc5\xabt\xc4\x97. Pirmtak\xc4\x97 - Daiva Gajauskait\xc4\x97 (2007 m.), J\xc5\xabrat\xc4\x97 Kuodyt\xc4\x97 ir kt.'